stanford-oval/wikipedia huggingface dataset:
Kirahvi
Elintavat

Kirahvi on kasvinsyöjä, joka syö lehtiä, oksia, hedelmiä, siemeniä ja muita kasvinosia. Se yltää korkealle puiden latvuksiin. Kirahvi voi olla juomatta monta viikkoa kerrallaan, sillä se saa tarvitsemansa nesteen ruoastaan.
Kirahvit elävät yksikseen tai pieninä ryhminä. Useimmiten ne kuljeskelevat 5–6 yksilön kokoisina ryhminä, joiden kokoonpano vaihtuu jatkuvasti, sillä ne eivät ole varsinaisesti laumoja. Ryhmän jäsenillä on keskinäinen arvojärjestys, ja johtajana toimii täysikasvuinen uros. Yksinäiset kirahvit elävät metsissä, joissa niitä on vaikea havaita, kun taas tasangoilla on turvallisempaa kokoontua ryhmäksi.
Kirahvi liikkuu vain joko tasakäynnillä tai laukkaamalla, eikä se ravaa. Juokseva kirahvi voi saavuttaa yli 55 kilometrin tuntinopeuden.
Aikuiset kirahvit eivät ääntele kovinkaan paljon, mutta toisinaan ne muun muassa murahtelevat tai yskähtelevät tai päästelevät infraääniä.
Kirahvi nukkuu vain parikymmentä minuuttia vuorokaudessa, torkkuen yleensä pari minuuttia kerrallaan.
Kirahvin vihollisia ovat ihminen ja suuret petoeläimet, kuten leijona. Kirahvi on herkästi säikkyvä eläin ja lähtee helposti juoksemaan karkuun.
Kirahvin selässä istuu usein lintuja, jotka syövät ötököitä kirahvin nahasta ja hälyttävät vaaroista.
Lisääntyminen

Kirahvinaaras alkaa lisääntyä 5–7 vuoden ikäisenä. Kirahveilla ei ilmeisesti ole varsinaista lisääntymiskautta. Raskaus kestää noin 15 kuukautta. Poikasia syntyy yleensä yksi, joskus harvoin kaksi. Poikanen alkaa kävellä tunnin kuluessa syntymästään. Poikanen on syntyessään keskimäärin 1,7 metrin pituinen ja 100 kilogramman painoinen, ja yhdessä vuodessa se ehtii kasvaa yli 3 metrin pituiseksi. Poikanen alkaa syödä kiinteää ravintoa neljän kuukauden ikäisenä, ja se on riippuvainen emonsa maidosta 9–12 kuukauden ikäiseksi. Kirahvin maito on suhteellisen rasvaista.
Kirahvi voi elää luonnossa noin 25-vuotiaaksi, tavallisesti noin 15–20-vuotiaaksi. Korkein tunnettu tarhattuna eläneen kirahvin ikä 34 vuotta, joidenkin lähteiden mukaan 39,5 vuotta.
Levinneisyys ja elinympäristö

Kirahvit elävät Afrikassa Saharan eteläpuolisilla avoimilla puu- ja pensassavanneilla.
Lajit ja alalajit

Kirahvin jakaminen yhteen tai useampaan lajiin, alalajiin ja muunnokseen on osoittautunut vaikeaksi, ja asiasta on edelleen kilpailevia käsityksiä. Kirahvit elävät Afrikassa erillisinä populaatioina, jotka näyttävät hiukan erilaisilta, vaikka kykenevätkin aina risteytymään keskenään. Pohjoisilla kirahveilla esimerkiksi on selvästi erottuva kolmas sarvi keskellä otsaa, kun eteläisillä kirahveilla on vain pieni kyhmy. Myös karvan kuviot eroavat populaatioiden välillä. Maantieteellisten ja ihmisen aiheuttamien esteiden vuoksi populaatiot eivät kuitenkaan juurikaan kohtaa toisiaan. Kirahvin jakaminen eri lajeihin riippuukin lähinnä siitä, miten laji halutaan määritellä, biologisesti vai geneettisesti.
Lajit ja alalajit > Yksi laji, monta alalajia

Kansainvälisen luonnonsuojeluliiton (IUCN) nykyisen kannan mukaan kirahvi on yksi laji (Giraffa camelopardalis), jolla on yhdeksän alalajia:
Angolankirahvi (G. c. angolensis)
Eteläafrikankirahvi (G. c. giraffa)
Kordofankirahvi (G. c. antiquorum)
Länsiafrikankirahvi (G. c. peralta)
Masaikirahvi (G. c. tippelskirchi)
Nubiankirahvi (G. c. camelopardalis)
Rothschildinkirahvi (G. c. rothschildi)
Thornicroftinkirahvi (G. c. thornicrofti)
Verkkokirahvi (G. c. reticulata)
Angolankirahvi.
Eteläafrikankirahvi.
Kordofankirahvi.
Länsiafrikankirahvi.
Masaikirahvi.
Nubiankirahvi.
Rothschildinkirahvi.
Thornicroftinkirahvi.
Verkkokirahvi.
Vuonna 2010 Wilson ja Reeder ehdottivat kirahvilla olevan kuusi alalajia:
Eteläafrikankirahvi (G. c. giraffa)
Masaikirahvi (G. c. tippelskirchi)
Nubiankirahvi (G. c. camelopardalis)
Rothschildinkirahvi (G. c. rothschildi)
Thornicroftinkirahvi (G. c. thornicrofti)
Verkkokirahvi (G. c. reticulata)
Lajit ja alalajit > Monta lajia

Mitokondrioanalyysin perusteella kirahvit on jaettu kolmeen tai neljään geneettisesti erilaiseen ryhmään: länsiafrikkalaisiin (joskus vielä erikseen tansanialaisiin ja kenialaisiin), pohjoisafrikkalaisiin ja eteläafrikkalaisiin kirahveihin. Ryhmät erkaantuivat toisistaan geneettisesti noin miljoona vuotta sitten, ehkä jopa 2,6 miljoonaa vuotta sitten.
Kalifornian yliopiston mukaan (2007) eri kirahvipopulaatioiden geneettiset erot ovat niin suuret, että niitä tulisi pitää erillisinä lajeina. Kuusi populaatiota on ollut erillään toisistaan ainakin 500 000 vuotta. Näitä erilaisia kirahveja pidetään kryptisinä lajeina, sillä eri populaatioiden yksilöissä on ulkoisia eroja lähinnä kuvioinnissa ja lisääntymisen ajoituksessa.
Fennessy et al. jakoi kirahvit vuonna 2016 neljään lajiin geneettisin perustein:
G. giraffa
G. tippelskirchi
G. camelopardalis
G. reticulata
Myös kirahvien suojelusäätiö Giraffe Conservation Foundation (GCF) pitää nykyisin kirahveja neljänä eri lajina. Sen mukaan G. giraffan alalajeja ovat G. g. angolensis ja G. g. giraffa, ja G. camelopardalisin alalajeja ovat G. c. camelopardalis, G. c. antiquorum ja G. c. peralta. Lisäksi, G. c. camelopardalis ja G. c. rothschildi ovat geneettisesti identtisiä, joten jälkimmäinen alalaji kuuluu sisällyttää edelliseen. Thornicrofti on joko G. tippelskirchin alalaji tai identtinen sen kanssa.
Uhanalaisuusluokitus

IUCN on siirtänyt kirahvin ryhmään vaarantunut, sillä lajin kannat ovat romahtaneet 30 vuodessa. Vuonna 1985 kirahveja oli 157 000, kun vuonna 2016 enää 97 000.
Populaatioiden eriytymisen johdosta määrän pieneneminen on entistä suurempi uhka kirahvien häviämiselle täysin.
Marraskuussa 2018 IUCN lisäsi kolme kirahvin yhdeksästä alalajista äärimmäisen uhanalaisten lajien listalle. Järjestön mukaan Etelä-Afrikan kirahvikanta on vielä kunnossa, mutta jotkin Länsi-, Keski- ja Itä-Afrikan pääkirahvikannoista ovat äärimmäisen uhanalaisia.
Aiheesta muualla

Kirahveja uhkaa sukupuutto Afrikassa Helsingin Sanomat. 22.12.2007. Arkistoitu 19.11.2011.
| --- | --- |
Auktoriteettitunnisteet: Kansalliset :  Ranska  BnF data  Israel  Yhdysvallat  Japani 
| Taksonitunnisteet |
| --- | --- |
Giraffa camelopardalis:  Wikidata: Q15083  Wikispecies: Giraffa camelopardalis  ADW: Giraffa_camelopardalis  BOLD: 73517  CoL: 3G3KN  CMS: giraffa-camelopardalis  EoL: 308378  EPPO: GIRFCA  GBIF: 2441205  iNaturalist: 42157  IRMNG: 10874588  ITIS: 625036  IUCN: 9194  MDD: 1006340  MSW: 14200476  NCBI: 9894  Observation.org: 81428  Open Tree of Life: 768674  Paleobiology Database: 133600  Paleobiology Database: 133600  Species+: 98186  Xeno-canto: Giraffa-camelopardalis 
Cervus camelopardalis:  Wikidata: Q110259076  GBIF: 7529494 
Kirahvin yhdeksän alalajin levinneisyysalueet.
Yleisurheilun sisäratojen Euroopan-mestaruuskilpailut

Yleisurheilun sisäratojen Euroopan-mestaruuskilpailut ovat Euroopan yleisurheiluliiton (EAA) järjestämät yleisurheilun hallimestaruuskilpailut eurooppalaisille urheilijoille. Ne pidettiin ensimmäisen kerran vuonna 1970, mutta jo vuosina 1966–1969 oli järjestetty Euroopan sisäratakilpailut, jotka voidaan lukea epävirallisiksi EM-kilpailuiksi. Kilpailut pidettiin vuosittain vuoteen 1990 saakka ja sen jälkeen parillisina vuosina, kunnes vuoden 2002 jälkeen siirryttiin parittomiin vuosiin vuodesta 2005 alkaen.
Kilpailupaikat

| 0 | 1 | 2 |
| --- | --- | --- |
|  1966  Dortmund  1967  Praha  1968  Madrid  1969  Belgrad  1970  Wien  1971  Sofia  1972  Grenoble  1973  Rotterdam  1974  Göteborg  1975  Katowice  1976  München  1977  San Sebastián  1978  Milano  1979  Wien  1980  Sindelfingen  |  1981  Grenoble  1982  Milano  1983  Budapest  1984  Göteborg  1985  Pireus  1986  Madrid  1987  Liévin  1988  Budapest  1989  Haag  1990  Glasgow  1992  Genova  1994  Pariisi  1996  Tukholma  1998  Valencia  2000  Gent  |  2002  Wien  2005  Madrid  2007  Birmingham  2009  Torino  2011  Pariisi  2013  Göteborg  2015  Praha  2017  Belgrad  2019  Glasgow  2021  Toruń  2023  Istanbul  2025  Apeldoorn  2027  Valencia  |
| n k Yleisurheilun Euroopan-mestaruuskilpailut |
| --- | --- |
Ulkoradat: 1934 1938 1946 1950 1954 1958 1962 1966 1969 1971 1974 1978 1982 1986 1990 1994 1998 2002 2006 2010 2012 2014 2016 2018 2020 2022 2024
Sisäradat: 1966 1967 1968 1969 1970 1971 1972 1973 1974 1975 1976 1977 1978 1979 1980 1981 1982 1983 1984 1985 1986 1987 1988 1989 1990 1992 1994 1996 1998 2000 2002 2005 2007 2009 2011 2013 2015 2017 2019 2021 2023 2025
First Rays of the New Rising Sun

| First Rays of the New Rising Sun Jimi Hendrix |
| --- | --- | --- |

Studioalbumin tiedot
 Äänitetty : 1968-1970
 Julkaistu: 22. huhtikuuta, 1997
 Tuottaja(t): Jimi Hendrix, Eddie Kramer, Mitch Mitchell ja John Jansen
 Tyylilaji: Rock
 Kesto: 69.37
 Levy-yhtiö: MCA Records
Jimi Hendrixin muut julkaisut
| Band of Gypsys 1970 | First Rays of the New Rising Sun 1997 |   |
First Rays of the New Rising Sun on yhdysvaltalaisen rock-kitaristi Jimi Hendrixin postuumisti julkaistu levy, jonka kappaleet ovat peräisin hänen kesken jääneeltä albumiltaan. Levyn sävellysmateriaali on äänitetty vuosina 1968 - 1970. Ennen kuolemaansa Hendrix suunnitteli tupla- tai mahdollisesti jopa tripla-LP-levyä. Albumin nimeksi harkittuja vaihtoehtoja olivat ainakin First Rays of the New Rising Sun, Straight Ahead ja Both Ways.
Albumin julkaiseminen

Albumille aiottua materiaalia julkaistiin jo 1970-luvulla useille eri levyille hajotettuna. Näistä tärkein oli ensimmäinen, Cry of Love (1971). Avustavina tuottajina toimineet rumpali Mitch Mitchell ja Eddie Kramer tekivät Cry of Loven kappaleisiin pian Hendrixin kuoleman jälkeen vain ne muutokset, joista oli keskusteltu aiemmin (lähinnä lopulliset miksaukset). Sopimussyistä Cry of Lovelta kuitenkin puuttui useita tärkeitä kappaleita. Osa keskeneräisen levyn kappaleista oli jo sovittu laitettavaksi Rainbow Bridge -nimiselle levylle, joka julkaistiin samoihin aikoihin. Vasta vuonna 1997 materiaalista koottiin edustava yhden albumin kokonaisuus Hendrixin perikunnan saatua oikeudet päättää asioista.
Aiemmin markkinoilla ollut levy Voodoo Soup (1995) sisälsi samaa materiaalia, jota oli kuitenkin editoitu voimakkaasti, mikä aiheutti närää Hendrixin musiikin kuuntelijoiden parissa.
Albumin kappaleet

Levyn kappalejärjestyksessä on hyödynnetty Hendrixin jälkeensä jättämiä muistiinpanoja. First Rays of the New Rising Sun on kuitenkin keskeneräinen työ. Monet albumin kappaleista ovat enemmän tai vähemmän valmiita, mutta joukkoon mahtuu myös viimeistelemättömiä sävellyksiä. "Belly Button Window" on pelkkä demonauha. "Hey Baby" on vasta alustava otto, joka olisi mahdollisesti tehty kokonaan uusiksi. Instrumentaalikappale "Beginnings" on niin ikään jäänyt työstämisvaiheeseen. Woodstockissa Hendrix soitti kappaleesta sovituksen, jossa on pidempiä, kakkoskitaristina toimineen Larry Leen soittamia osuuksia. "Drifting"-kappaleeseen oli Hendrixin kanssa suunniteltu joko uutta kitararaitaa tai sitten vibrafoniraitaa. Kitaristin kuoleman jälkeen päädyttiin  jälkimmäiseen ratkaisuun.
Eräät Hendrixin albumille aikomat kappaleet ovat niin keskeneräisessä tilassa, ettei niitä haluttu julkaista vuoden 1997 First Rays -albumilla. Useita tällaisia kappaleita on kuitenkin sittemmin julkaistu albumeilla South Saturn Delta (1997) ja Valleys of Neptune (2010). Aikaisemmin, 1970- ja 1980-luvuilla, oli julkaistu useita albumeja, joilla keskeneräisiksi jääneitä tai Hendrixin hylkäämiä kappaleita oli yritetty viimeistellä laajamittaisilla editoinneilla. Näiden viimeksi mainittujen levyjen tasoa on useimmiten pidetty vaatimattomana tai jopa ala-arvoisena, ja monien mielestä ne halvensivat Hendrixin musiikillista perintöä.
Hendrixin kiertueohjelmistoon keskeneräiseltä levyltä ehtivät päätyä ainakin "Izabella", "Hey Baby (New Rising Sun)", "In From the Storm", "Straight Ahead", "Room Full of Mirrors" ja "Freedom". "Dolly Dagger" -kappaleesta suunniteltiin promootiovideota, joka viimeisteltiin 1990-luvulla. "Ezy Ryder" tehtiin Easy Rider -elokuvan innoittamana. Itse elokuvassa on Hendrixin musiikkia, mutta tämä kyseinen kappale tehtiin vasta elokuvan jälkeen. "My Friend" tehtiin jo vuonna 1968 Electric Ladyland -levyn aikoihin, eikä Hendrix tiettävästi ollut aikeissa sisällyttää sitä First Rays -albumilleen. Monille Hendrixille ihailijoille läheinen kappale on runollinen balladi "Angel", joka kertoo Hendrixin nuorena kuolleesta äidistä.
Kappaleessa "Room Full of Mirrors" on etualalla efektilaitteiden käyttö. "Hey Baby (New Rising Sun)" on pitkän intronsa vaikutuksesta tunnelmaltaan ja sanoituksiltaan voimakas. "Straight Ahead", "Freedom" ja "Izabella" ovat funkia, jossa on mukana yhteiskunnallinen sanoma. "Freedom" käsittelee huumeita ja blues-sointukaavan päälle rakennetun "Izabellan" sanoitukset viittaavat Vietnamin sotaan. "Earth Bluesissa" sanomalle haetaan tukea gospel-vaikutteista. "Belly Button Window" -kappaleen taustalla oli rumpali Mitchellin tuleva lapsi ja keskustelu abortista.
Albumin rumpalit

Buddy Miles soittaa rumpuja kappaleissa "Room Full of Mirrors", "Ezy Ryder" ja "Izabella". Joissakin painoksissa "Izabellan" rumpaliksi on merkitty virheellisesti Mitchell. Miles oli alun perin rumpalina kappaleessa "Stepping Stone", mutta Hendrix käski Mitchelliä nauhoittamaan uuden rumpuraidan.
Albumin nimi

Levy on saanut nimensä Arthur C. Clarken kirjan Marsin aamunkoitto inspiroimana. Kirjassa Jupiterin kuu muutetaan uudeksi auringoksi lämmittämään Marsia. Kappaleessa "Hey Baby (New Rising Sun)" mainitaan "Jupiter-aurinko" ja levyn nimi mainitaan kappaleessa "Izabella".
Kappalelista

"Freedom" – 3:27
"Izabella – 2:50
"Night Bird Flying" – 3:50
"Angel" – 4:22
"Room Full of Mirrors" – 3:20
"Dolly Dagger" – 4:44
"Ezy Ryder" – 4:09
"Drifting" – 3:48
"Beginnings" – 4:13
"Stepping Stone" – 4:12
"My Friend" – 4:36
"Straight Ahead" – 4:42
"Hey Baby (New Rising Sun)" – 6:04
"Earth Blues" – 4:21
"Astro Man" – 3:34
"In From the Storm" – 3:41
"Belly Button Window" – 3:36
Muusikot > Cry of Love -kiertueen yhtye

Jimi Hendrix - laulu, kitara, basso ("My Friend"), piano ("Freedom"), taustalaulu
Mitch Mitchell - rummut
Billy Cox - basso, taustalaulu
Muusikot > Muut

Buddy Miles - rummut ("Izabella", "Room Full of Mirrors", "Ezy Ryder"), taustalaulu
Paul Caruso - huuliharppu ("My Friend")
Ghetto Fighters (Arthur & Albert Allen) - taustalaulu ("Freedom", "Izabella", "Stepping Stone")
Emmeretta Marks - taustalaulu ("In from the Storm")
James Mayes - rummut ("My Friend")
The Ronettes - taustalaulu ("Earth Blues")
Stephen Stills - piano ("My Friend")
Juma Sultan - lyömäsoittimet ("Freedom", "Dolly Dagger", "Beginnings", "Hey Baby", "Earth Blues", "Astro Man")
Steve Winwood - taustalaulu ("Ezy Ryder")
Chris Wood - taustalaulu ("Ezy Ryder")
| n k Jimi Hendrix |
| --- | --- |
Keskeisimmät albumit:  Are You Experienced  Axis: Bold as Love  Electric Ladyland  Band of Gypsys  First Rays of the New Rising Sun 
Muita julkaisuja:  Smash Hits  The Cry of Love  Isle of Wight  Hendrix In The West  Crash Landing  Concerts  Jimi Plays Monterey  Live At Winterland  Cornerstones 1967–1970  Stages  Blues  Voodoo Soup  South Saturn Delta  Experience Hendrix: The Best Of Jimi Hendrix  BBC Sessions  Live at the Fillmore East  Woodstock  The Albert Hall Experience  Woodstock  Blue Wild Angel  Live At Berkeley  The Ultimate Experience  Voodoo Child – The Jimi Hendrix Collection  Valleys of Neptune  West Coast Seattle Boy 
Britanniassa julkaistut singlet:  ”Hey Joe” / ”Stone Free”  ”Purple Haze” / ”51st Anniversary”  ”The Wind Cries Mary” / ”Highway Chile”  ”Burning Of The Midnight Lamp” / ”The Stars that Play with Laughing Sam's Dice”  ”All Along The Watchtower” / ”Long Hot Summer Night”  ”Crosstown Traffic” / ”Gypsy Eyes”  ”Fire” / ”Burning Of The Midnight Lamp”  ”Stone Free” / ”If 6 was 9” 
Yhdysvalloissa julkaistut singlet:  ”Hey Joe” / ”51st Anniversary”  ”Purple Haze” / ”The Wind Cries Mary”  ”Foxy Lady” / ”Hey Joe”  ”All Along The Watchtower” / ”Burning of the Midnight Lamp”  ”Up From The Skies” / ”One Rainy Wish”  ”Crosstown Traffic” / ”Gypsy Eyes”  ”Izabella” / ”Stepping Stone” 
Muuta:  diskografia
WWE Universal Championship

WWE Universal Championship (suom. WWE:n maailmanmestaruus) on ammattipainin raskaansarjan mestaruustitteli, joka on toiminnassa World Wrestling Entertainmentissa ja on tällä hetkellä Smackdown-brändissä käytössä. Tämä on toinen WWE:n raskaansarjan mestaruusvöistä. Toinen on WWE Championship ja on käytössä WWE Raw:ssa. WWE Universal mestaruus otettiin käyttöön 25. heinäkuuta 2016 Raw:ssa, mutta siirtyi vuonna 2019 Smackdownin alaisuuteen. Ensimmäisenä mestaruuden voitti Finn Bálor, mutta joutui loukkaantumisen takia luopumaan mestaruudesta jo seuraavana päivänä. Nykyinen WWE Universal -mestari on Cody Rhodes Lisäksi hänellä on myös hallussaan tällä hetkellä WWE Champion-mestaruus.
Nykyinen mestari Cody Rhodes
Lista mestareista

| # | Mestari | Kerta | Päivämäärä | Hallinnut (päivinä) | Tapahtuma |
| --- | --- | --- | --- | --- | --- |
| 1 | Finn Bálor | 1 | 21. elokuuta, 2016 | < 1 | SummerSlam |
| - | Vapautettiin | - | 2. elokuuta, 2016 | - | Bálorin loukkaantuminen |
| 2 | Kevin Owens | 1 | 29. elokuuta, 2016 | 188 | Raw |
| 3 | Goldberg | 1 | 5. maaliskuuta, 2017 | 28 | Fastlane |
| 4 | Brock Lesnar | 1 | 2. huhtikuuta, 2017 | 504 | Wrestlemania 33 |
| 5 | Roman Reigns | 1 | 19. elokuuta, 2018 | 64 | SummerSlam |
| - | Vapautettiin | - | 22. lokakuuta, 2018 | - | Reignsillä todettiin leukemia |
| 6 | Brock Lesnar | 2 | 2. marraskuuta, 2018 | 156 | Crown Jewel |
| 7 | Seth Rollins | 1 | 7. huhtikuuta, 2019 | 98 | Wrestlemania 35 |
| 8 | Brock Lesnar | 3 | 14. heinäkuuta, 2019 | 28 | Extreme Rules MitB rahastus |
| 9 | Seth Rollins | 2 | 11. elokuuta, 2019 | 81 | SummerSlam |
| 10 | ”The Fiend” Bray Wyatt | 1 | 30. lokakuuta, 2019 | 119 | Crown Jewel |
| 11 | Goldberg | 2 | 27. helmikuuta, 2020 | 28 | Super ShowDown |
| 12 | Braun Strowman | 1 | 25. maaliskuuta, 2020 | 151 | Wrestlemania 36 |
| 13 | ”The Fiend” Bray Wyatt | 2 | 23. elokuuta, 2020 | 79 | SummerSlam |
| 14 | Roman Reigns | 2 | 30. elokuuta, 2020 | 1316 | Payback |
| 15 | Cody Rhodes | 1 | 7. huhtikuuta 2024 | 336 + | Wrestlemania XL |
Lista yhteenlasketuista mestaruuskausista

| # | Mestari | Kerta | Hallitut päivät |
| --- | --- | --- | --- |
| 1. | Roman Reigns | 2 | 1316 |
| 2. | Brock Lesnar | 3 | 688 |
| 3. | Cody Rhodes | 1 | 336 + |
| 4. | Kevin Owens | 1 | 188 |
| 5. | Seth Rollins | 2 | 179 |
| 6. | Braun Strowman | 1 | 150 |
| 7. | ”The Fiend” Bray Wyatt | 2 | 126 |
| 8. | Goldberg | 2 | 55 |
| 9. | Finn Bálor | 1 | 1 |
Lista yhteenlasketuista mestaruuskausista > Tilastoja

| Saavutus | Mestari (ennätys) |
| --- | --- |
Eniten voittanut: Brock Lesnar (3 kertaa)
Pisin mestaruuskausi: Roman Reigns (1316 päivää)
Lyhin mestaruuskausi: Finn Bálor (22 tuntia)
Vanhin mestari: Goldberg (53 vuotta, 62 päivää)
Nuorin mestari: Kevin Owens (32 vuotta, 114 päivää)
Raskain mestari: Braun Strowman (175 kg)
Kevyin mestari: Finn Bálor (86 kg)
Brock Lesnar WWE Universal mestarina.
Seth Rollins WWE Universal mestarina
Women’s World Championship (WWE)

Women’s World Championship (WWE) on yhdysvaltalaisessa World Wrestling Entertainment -nimisessä painiorganisaatiossa Raw-nimisen brändin naisten mestaruus. Se on toinen naisten mestaruusvöistä ja vastaavanlainen on Smackdown brändissä. Women’s World Championship vyö otettiin käyttöön 23. elokuuta 2016. Uudet vyöt korvasivat aikaisemman WWE Divas Championship -vyön, josta molempien brändien naiset ottelivat. Tämä mestaruus tunnettiin aiemmin nimellä WWE SmackDown Women's Championship. Ensimmäisenä mestaruuden voitti Becky Lynch. Nykyinen mestari on Iyo Sky. Hän voitti mestaruuden ensimmäistä kertaa Rawissa Rhea Ripleyltä.
Nykyinen mestari Iyo Sky
Mestaruusvyön historia

| # | Mestari | Kerta | Päivämäärä | Pitänyt  (päivinä) | Tapahtuma |
| --- | --- | --- | --- | --- | --- |
| 1 | Becky Lynch | 1 | 11. syyskuuta 2016 | 84 | Backlash |
| 2 | Alexa Bliss | 1 | 4. joulukuuta 2016 | 70 | TLC - Tables, Ladders & Chairs |
| 3 | Naomi | 1 | 12. helmikuuta 2017 | 9 | Elimination Chamber |
| — | Vapaana |  |  |  | Naomi loukkaantuneena |
| 4 | Alexa Bliss | 2 | 21. helmikuuta 2017 | 40 | Smackdown |
| 5 | Naomi | 2 | 2. huhtikuuta 2017 | 140 | Wrestlemania 33 |
| 6 | Natalya | 1 | 20. elokuuta 2017 | 86 | Summerslam |
| 7 | Charlotte Flair | 1 | 14. marraskuuta 2017 | 147 | Smackdown |
| 8 | Carmella | 1 | 10. huhtikuuta 2018 | 131 | Smackdown, Money in the bank rahastus |
| 9 | Charlotte Flair | 2 | 19. elokuuta 2018 | 28 | Summerslam |
| 10 | Becky Lynch | 2 | 16. syyskuuta 2018 | 91 | Hell in the Cell |
| 11 | Asuka | 1 | 16. joulukuuta 2018 | 100 | TLC - Tables, Ladders & Chairs |
| 12 | Charlotte Flair | 3 | 26. maaliskuuta 2019 | 13 | Smackdown |
| 13 | Becky Lynch | 3 | 8. huhtikuuta 2019 | 41 | Wrestlemania 35 |
| 14 | Charlotte Flair | 4 | 19. toukokuuta 2019 | <1 | Money in the Bank |
| 15 | Bayley | 1 | 19. toukokuuta 2019 | 150 | Money in the Bank ja MitB rahastus |
| 16 | Charlotte Flair | 5 | 6. lokakuuta 2019 | 5 | Hell in the Cell |
| 17 | Bayley | 2 | 11. lokakuuta 2019 | 380 | Smackdown |
| 18 | Sasha Banks | 1 | 25. lokakuuta 2020 | 167 | Hell in the Cell |
| 19 | Bianca Belair | 1 | 10. huhtikuuta 2021 | 133 | Wrestlemania 37 |
| 20 | Becky Lynch | 4 | 21. elokuuta 2021 | 62 | Summerslam |
| 21 | Charlotte Flair | 6 | 22. lokakuuta 2021 | 198 | vaihtoi Raw-mestaruuden Becky Lynchin kanssa |
| 22 | Ronda Rousey | 1 | 8. toukokuuta 2022 | 55 | Wrestlemania Backlash |
| 23 | Liv Morgan | 1 | 2. heinäkuuta 2022 | 98 | Money in the Bank ja MitB rahastus |
| 24 | Ronda Rousey | 2 | 8. lokakuuta 2022 | 83 | Extreme Rules |
| 25 | Charlotte Flair | 7 | 30. joulukuuta 2022 | 92 | Smackdown |
| 26 | Rhea Ripley | 1 | 2. huhtikuuta 2023 | 380 | Wrestlemania 39 |
| — | Vapaa | - | 15. huhtikuuta 2024 | - | - |
| 27 | Becky Lynch | 5 | 22. huhtikuuta 2024 | 33 | Raw |
| 28 | Liv Morgan | 2 | 25. toukokuuta 2024 | 226 | King & Queen of the Ring |
| 29 | Rhea Ripley | 2 | 6. tammikuuta 2025 | 56 | Raw ensi-ilta Netflixissä  |
| 29 | Iyo Sky | 1 | 3. maaliskuuta 2025 | 6 + | Raw  |
Lista yhteenlasketuista mestaruuskausista

| # | Mestari | Kerrat | Hallitut päivät |
| --- | --- | --- | --- |
| 1. | Bayley | 2 | 520 |
| 2. | Charlotte Flair | 7 | 483 |
| 3. | Rhea Ripley | 2 | 436 |
| 4. | Liv Morgan | 2 | 325 |
| 5. | Becky Lynch | 5 | 311 |
| 6. | Sasha Banks | 1 | 167 |
| 7. | Naomi | 2 | 149 |
| 8. | Ronda Rousey | 2 | 138 |
| 9. | Bianca Belair | 1 | 133 |
| 10. | Carmella | 1 | 131 |
| 11. | Alexa Bliss | 2 | 110 |
| 12. | Asuka | 1 | 100 |
| 13. | Natalya | 1 | 86 |
| 12. | Iyo Sky | 1 | 6 + |
Tilastoja

| Saavutus | Mestari (ennätys) |
| --- | --- |
Ensimmäinen mestari: Becky Lynch
Eniten voittanut: Charlotte Flair (7 kertaa)
Pisin mestaruuskausi: Bayley ja Rhea Ripley (380 päivää)
Lyhin mestaruuskausi: Charlotte Flair (alle 5 minuuttia)
Vanhin mestari: Asuka (37 vuotta, 81 päivää)
Nuorin mestari: Alexa Bliss (25 vuotta, 117 päivää)
Raskain mestari: Bianca Belair (75 kg)
Kevyin mestari: Liv Morgan (45 kg)
Pisimpään yhtäjaksoisesti mestaruutta hallinnut Bayley
7-kertainen Smackdown mestari Charlotte Flair
Macaon suvereniteetin siirto

Macaon  suvereniteetin siirto oli keskiyöllä  20. joulukuuta 1999 tapahtunut suvereniteetin siirto, jossa Portugalin Macao siirtyi Kiinan kansantasavallalle. Tässä yhteydessä kaupungin poliittinen status muuttui Portugalin merentakaisesta maakunnasta Kiinan  erityishallintoalueeksi.